Ego Petronilla, domina Castri Jullei, omnibus notum facio quod ego dedi et concessi in perpetuam elemosinam ecclesie Jullei, et sanctimonialibus ibidem Deo servientibus, quartam partem furni de burcho Barri super sequanam. Hoc autem adjuncto quod filia mea Ermengardis ejusdem ecclesie monialis quamdiu viveret possidebit. Quod ut ratum fiat et stabile, sigilli mei testimonio roboravi. Actum est hoc anno verbi incarnati Mº CCº XXº IIIº.